Diari Oficial de la Generalitat Valenciana


Sumari del DOGV 6036, del 16-06-2009 (2009/6993)

ORDE de 28 de maig de 2009, de la Conselleria d'Educació, per la qual s'oferixen ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6036

Data del DOGV
:   16-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6993


Data del document
:   28-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * formació del professorat
    * suport econòmic
    * reciclatge professional
    * ensenyament professional

ORDE de 28 de maig de 2009, de la Conselleria d'Educació, per la qual s'oferixen ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial. [2009/6993]
La Llei Orgànica 2/2006, de 3 de maig, d'Educació, en el seu preàmbul establix, com un dels seus principis fonamentals, millorar la qualitat i l'eficàcia dels sistemes d'educació i de formació, la qual cosa implica millorar la capacitació dels docents, exigint un compromís per part de les administracions educatives per la formació contínua del professorat lligada a la pràctica educativa.
La Llei Orgànica 2/2006, de 3 de maig, d'Educació, en el títol preliminar i en l'article 1, assenyala que entre els seus principis es troba la consideració de la funció docent com a factor essencial de la qualitat de l'educació, el reconeixement social del professorat i el suport a la seua tasca, així com el foment i la promoció de la investigació, l'experimentació i la innovació educativa. En l'article 2, assenyala entre els seus fins que els poders públics prestaran una atenció prioritària al conjunt de factors que afavorisquen la qualitat de l'ensenyança i, en especial, la qualificació i formació del professorat, el seu treball en equip, la dotació de recursos educatius, la investigació, l'experimentació i la renovació pedagògica.
La Llei Orgànica 2/2006, de 3 de maig, d'Educació, en el capítol III, títol III, article 102, assenyala que la formació permanent constituïx un dret i una obligació de tot el professorat i una responsabilitat de les administracions educatives i dels centres.
Són objecte d'este tipus d'ajudes, la matrícula dels estudis conduents a l'obtenció dels títols oficials de grau, màster i doctorat impartits per universitats espanyoles, en tot el territori nacional, segons queda establit en el Reial Decret 1393/2007, de 29 d'octubre (BOE de 30.10.2007), pel qual s'establix l'ordenació dels ensenyaments universitaris oficials.
La Conselleria d'Educació convoca anualment ajudes econòmiques individuals per a fomentar les iniciatives del professorat en relació a la seua pròpia formació i donar suport econòmicament a la seua participació en activitats de formació que trien lliurement i que es realitzen tant a la Comunitat Valenciana com a la resta de l'Estat espanyol, sempre que complisquen les condicions de participació i els requisits establits en esta convocatòria.
Per tot això, d'acord amb les competències que em conferix l'article 28 de la Llei 5/1983, de 30 de desembre, del Consell.
Vista la proposta realitzada pel director general de Personal, amb data 28 de maig de 2009 i de conformitat amb esta
ORDENE
Primer
Es concediran, dins dels límits pressupostaris aprovats amb la dita finalitat, ajudes econòmiques individuals destinades a finançar activitats de formació per als funcionaris docents i funcionaris d'administració especial que estiguen prestant servicis efectius en centres públics de nivells no universitaris en l'àmbit de gestió de la Conselleria d'Educació, així com per al personal que exercisca la funció inspectora o que ocupe llocs de treball de naturalesa docent en la relació de llocs de treball de la Conselleria d'Educació.
Segon
Aprovar les bases, el model de sol·licitud i la resta de documents pels quals es regix esta convocatòria, que s'inclouen com a annexos I, II, III, IV, V i VI de la present orde.
Tercer
El finançament d'esta convocatòria es realitza amb càrrec al capítol IV, secció, servici i centre gestor i programa 01.46.40.735.56, dels pressupostos de la Generalitat per a l'any 2009.
L'import global màxim destinat a estes ajudes i les línies de subvenció per les qual es farà efectiu seran els següents:
Import: 393.416 euros
Línia de subvenció: T1311000.
La concessió d'estes ajudes no necessita que es notifique a la Comissió Europea (CE), segons el que disposa l'article 7.4, en relació amb el que establixen els articles 1.2 i 3.4, del Decret 147/2007, de 7 de setembre, del Consell, pel qual es regula el procediment de notificació i comunicació a la CE dels projectes de la Generalitat dirigits a establir, concedir o modificar ajudes públiques.
DISPOSICIONS FINALS
Primera
Es delega en el director general de Personal la facultat de resoldre la concessió o denegació de les ajudes econòmiques individuals, i se l'autoritza perquè dicte les resolucions i instruccions necessàries per a l'execució d'esta orde, així com l'ordenació i la instrucció del procediment.
Segona
La present orde produirà efectes des de l'endemà de ser publicada en el Diari Oficial de la Comunitat Valenciana.
Segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, els interessats podran interposar un recurs potestatiu de reposició o bé, directament, un recurs contenciós administratiu, en els terminis i davant dels òrgans assenyalats a continuació:
1. El recurs potestatiu de reposició haurà de ser interposat davant del conseller d'Educació en el termini d'un mes a comptar de l'endemà de la publicació de la present orde en el Diari Oficial de la Comunitat Valenciana.
2. El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present orde en el Diari Oficial de la Comunitat Valenciana.
València, 28 de maig de 2009
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria
Primera. Objecte de la convocatòria
Es convoquen ajudes per a sufragar exclusivament els gastos totals o parcials produïts pel pagament de la matrícula durant el curs acadèmic 2008-2009 dels estudis universitaris encaminats a l'obtenció de títols oficials de grau, de postgrau, i a l'obtenció de titulacions corresponents a les ensenyances de règim especial, que tinguen lloc tant a la Comunitat Valenciana com a la resta de l'Estat espanyol.
Segona. Condicions de participació
1. Les ajudes es concediran per a les activitats que hagen sigut realitzades entre l'1 de setembre de 2008 i el 31 d'agost de 2009 tant a la Comunitat Valenciana com a la resta de l'Estat espanyol.
2. Les ajudes es concediran exclusivament per a sufragar totalment o parcialment els gastos de matrícula produïts pels estudis universitaris encaminats a l'obtenció de títols oficials de grau, de postgrau, i a l'obtenció de titulacions de règim especial.
No seran considerats els gastos efectuats en concepte de «gastos d'ensenyança».
Cada sol·licitant només podrà sol·licitar una ajuda per una de les modalitats C1, C2 o C3, que es detallen a continuació:
- C1 - Titulacions de les ensenyances oficials de grau/ensenyances de règim especial.
- C2 - Titulacions de les ensenyances oficials de postgrau: màster.
- C3 - Titulacions de les ensenyances oficials de postgrau: doctorat.
3. El fet d'haver rebut una ajuda no implica la concessió de permís dins de l'horari laboral, ni establix el reconeixement de l'activitat de formació per a la seua acreditació i obtenció del complement retributiu.
Tercera. Beneficiaris
D'acord amb els termes previstos en l'article 11 de la Llei 38/2003, de 17 de novembre, General de Subvencions (BOE de 18 de novembre de 2003), tindrà la consideració de beneficiari d'ajudes econòmiques tot el personal definit en l'apartat primer d'esta orde.
Els beneficiaris hauran de complir les obligacions previstes en l'article 14 de l'esmentada llei general de subvencions.
Quarta. Requisits dels sol·licitants
Podrà sol·licitar estes ajudes tot el personal assenyalat en la base tercera i que complisca les condicions següents:
a) No rebre ajuda o beca de qualsevol administració o entitat pública o privada, nacional o internacional, per a la cobertura dels gastos de l'activitat de formació que es vol realitzar, ni tampoc la percepció d'un altre tipus d'ingressos o recursos.
b) Acceptar com a mitjà de comunicació el correu electrònic.
c) Presentar la documentació requerida en la base quinta, complir les condicions de participació de la base segona i omplir i remetre el qüestionari de valoració electrònic disponible en la pàgina web de la Conselleria d'Educació, tal com s'indica en la base quinta.
Els sol·licitants, en el moment de presentar la instància de sol·licitud, hauran de complir els requisits previstos en l'article 13.2 i 13.3 de la Llei General de Subvencions, i d'acord amb l'article 13.7 de l'esmentada llei, la seua acreditació es realitzarà per mitjà de testimoni judicial, certificats telemàtics o transmissió de dades o certificació administrativa. Esta acreditació podrà ser substituïda per l'ompliment de l'annex V (imprés de declaració responsable) d'esta convocatòria.
El termini per a acreditar els esmentats requisits haurà de ser previ a la proposta de concessió, i s'hauran de justificar amb la presentació de la sol·licitud fins al dia 11 de juliol de 2009.
El no-compliment d'algun d'estos requisits serà motiu d'exclusió de la convocatòria.
Quinta. Documentació
Per a formalitzar les sol·licituds es presentarà la documentació següent:
De manera general:
Instància de sol·licitud. Annex II. Imprés normalitzat que estarà a disposició dels interessats en la pàgina web de la Conselleria d'Educació, en la següent adreça d'Internet: http://www.edu.gva.es, Direcció General de Personal, Servici de Formació del Professorat, Convocatòries, Ajudes individuals.
Els participants únicament podran presentar una instància de sol·licitud.
A la sol·licitud s'hi acompanyarà la documentació següent:
1. Fotocòpia del DNI o CIF.
2. Annex III: ompliment de l'imprés de manteniment de tercers. Orde de 15.02.2005 (DOGV de data 04.03.2005).
És obligatòria la seua presentació per part de tots els sol·licitants.
3. Annex IV: acreditació de la titularitat del compte bancari del sol·licitant (tercer). Orde de 15.02.05 (DOGV de data 04.03.2005).
És obligatòria la seua presentació per part de tots els sol·licitants.
4. Annex V: imprés de declaració responsable.
5. Qüestionari de valoració electrònic degudament omplit.
Adreça via en línia per a l'ompliment: http://www.edu.gva.es., Dirección General de Personal, Servici de Formació del Professorat, Convocatòries, Ajudes Individuals.
De manera específica:
Titulacions dels ensenyaments universitaris de grau / ensenyances de règim especial.
Hauran d'aportar original o fotocòpia confrontada de la certificació acadèmica amb expressió de les notes finals i nombre de crèdits superats corresponent als estudis realitzats segellada per la secretaria de la universitat corresponent.
Titulacions dels ensenyaments universitaris de postgrau. Màster.
Hauran d'aportar original o fotocòpia confrontada del certificat de participació, expedit per les universitats o altres organismes competents en les matèries cursades, en el qual conste la duració de l'activitat, les dates d'inici i la finalització d'esta.
El certificat de participació requerit correspondrà a l'acta final amb expressió de les notes finals i nombre de crèdits superats.
Titulacions dels ensenyaments universitaris de postgrau. Doctorat.
Hauran d'aportar original o fotocòpia confrontada del certificat de participació, expedit per les universitats o altres organismes competents en les matèries cursades corresponents a estes activitats, el qual contindrà la duració d'estes i una valoració positiva de progrés del director de l'activitat.
Sexta. Justificació de l'ajuda sol·licitada:
S'haurà d'efectuar per mitjà de la presentació dels originals o còpies confrontades de les factures i la resta de documents de valor probatori equivalent en el tràfic jurídic mercantil o amb eficàcia administrativa.
També podrà efectuar-se per mitjà de factures electròniques, sempre que complisquen els requisits exigits per a la seua acceptació en l'àmbit tributari, tot això d'acord amb l'article 30.3 de l'esmentada Llei General de Subvencions.
Les esmentades factures o documents hauran d'acreditar el pagament total de la matrícula. En el cas de les ensenyances cursades en les universitats privades, s'haurà d'aportar justificant oficial de matrícula on consten expressament diferenciats els gastos de matrícula i els gastos d'ensenyança.
Així mateix, es tindrà en compte el que establix l'apartat 4 de l'article 30 de l'esmentada Llei General de Subvencions.
En les activitats, el període de realització de les quals comprenga més d'un curs escolar, la justificació serà dels gastos de matrícula imputables fins al 31 d'agost de 2009.
Sèptima. Termini i formalització de les sol·licituds
El termini de presentació de sol·licituds serà el comprés des del dia 16 de juny fins al dia 11 de juliol de 2009.
La sol·licitud, segons el model que figura en l'annex II d'esta orde, disponible en la pàgina web de la Conselleria d'Educació anteriorment mencionada, s'omplirà i imprimirà tal com s'indica en el punt quint de la base quinta.
La presentació de les sol·licituds, conjuntament amb la resta de la documentació requerida, es farà preferentment en els registres generals de les direccions territorials d'Educació o en el registre general de la Conselleria d'Educació.
També podrà utilitzar-se per a la presentació de les sol·licituds qualssevol de les dependències a què es referix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener. Si, fent ús d'eixe dret, l'expedient és remés per correu, es presentarà en sobre obert perquè la instància siga datada i segellada pel funcionari de correus abans que procedisca a la seua certificació.
En tot cas, les sol·licituds es dirigiran a la direcció territorial d'Educació que corresponga segons el lloc de treball del sol·licitant.
Octava. Tramitació per part de les direccions territorials d'Educació.
En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació requerida s'observa que falta documentació o dades essencials per a la resolució de l'expedient, la direcció territorial d'Educació corresponent reclamarà a l'interessat perquè en un termini de deu dies l'esmene, amb indicació que, si així no ho fa, es considerarà que desistix de la seua petició en els termes que preveu l'article 42.1 d'eixa llei.
Este requeriment es realitzarà per mitjà d'anunci en el tauler d'anuncis de la Conselleria d'Educació i en l'adreça d'Internet indicada en el punt quint de la base quinta. Addicionalment, també podrà comunicar-se la dita incidència per correu electrònic.
Novena. Òrgans competents per a la instrucció, valoració, avaluació i resolució del procediment de concessió de les ajudes econòmiques individuals.
De conformitat amb el que establix l'article 17.3.g de la Llei General de Subvencions, la Comissió de Selecció és l'encarregada d'emetre i elevar a l'òrgan concedent el corresponent informe en què es concrete el resultat de la instrucció, valoració i avaluació de la present convocatòria.
L'òrgan encarregat de la instrucció i l'avaluació de l'expedient serà el Servici de Formació del Professorat de la Direcció General de Personal.
Prèviament a la constitució de la Comissió de Selecció, es disposarà la constitució de les comissions de valoració territorials, a l'efecte de valoració de les instàncies de sol·licitud presentades, elaboració d'informes previs sobre les al·legacions presentades a la resolució provisional d'ajudes concedides i denegades, i elaboració d'informes previs sobre els possibles recursos de reposició que es puguen presentar una vegada publicada la resolució definitiva d'ajudes concedides o denegades en el Diari Oficial de la Comunitat Valenciana.
Les comissions de valoració estaran ubicades en cada una de les direccions territorials, i integrades pels membres següents:
- La comissió de valoració estarà presidida pel subdirector/a territorial d'Educació o un representant de la direcció territorial designat pel director territorial.
- Un inspector d'Educació, designat pel Servici d'Inspecció Educativa de cada direcció territorial d'Educació.
- Tres assessors de CEFIRE, designats pel Servici de Formació del Professorat.
Hi actuarà com a secretari, amb veu però sense vot, un funcionari de la direcció territorial d'Educació designat pel director territorial.
A les reunions de les comissions de valoració territorials hi podrà assistir, amb veu però sense vot, un representant de cada un dels sindicats que formen part de la Mesa Sindical Sectorial d'Educació.
La Comissió de Selecció estarà presidida pel cap de l'Àrea de Personal de la Direcció General de Personal o la persona en qui delegue, i constituïda per:
- El cap del Servici de Formació del Professorat.
- Els directors territorials d'Educació de les direccions territorials d'Educació o les persones en qui deleguen.
- Un inspector d'Educació, designat per la Secretaria Autonòmica d'Educació.
- Un director o assessor de centre de Formació, Innovació i Recursos Educatius (CEFIRE), designat pel director general de Personal.
Hi actuarà com a secretari/ària, amb veu però sense vot, un/a assessor/a tècnic/a del Servici de Formació del Professorat de la Direcció General de Personal, designat/ada pel director general de Personal.
A les reunions de la Comissió de Selecció hi podrà assistir, amb veu però sense vot, un representant de cada un dels sindicats que formen part de la Mesa Sindical Sectorial d'Educació.
La Comissió de Selecció tindrà facultats per a resoldre tots els dubtes que puguen aparéixer en la interpretació de les bases i la possibilitat d'entrevistar els sol·licitants si ho considera oportú.
Les esmentades comissions ajustaran la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
Deu. Criteris de selecció
Perquè les sol·licituds puguen ser seleccionades i, per tant, puguen optar a l'ajuda econòmica individual, hauran de complir els criteris de selecció següents:
a) Titulacions de grau: haver superat amb la qualificació d'aprovat, almenys, el 50% de les assignatures o crèdits matriculats.
b) Titulacions de postgrau. Màster: haver superat amb la qualificació d'aprovat, almenys, el 50% de les assignatures o crèdits matriculats.
c) Titulacions de postgrau. Doctorat: que la valoració del progrés del treball realitzat siga positiva.
No seran considerats els gastos efectuats en concepte de «gastos d'ensenyança».
En cas que un sol·licitant presente en la mateixa sol·licitud ajudes pel concepte de titulacions de règim especial, es concediran agrupats els estudis realitzats en les escoles oficials d'idiomes.
Onze. Quantia de les ajudes
Les comissions de valoració territorials estudiaran les sol·licituds presentades, tenint en compte el compliment dels requisits exigits als participants en les bases segona, tercera i quarta, la justificació de gastos presentats i els criteris de selecció establits en la base deu.
Seran desestimades les sol·licituds d'ajuda que comporten gastos inferiors a la quantitat de 100 euros.
La quantia màxima de l'ajuda a concedir no podrà ser superior a 900 euros.
Les comissions territorials de valoració podran, no obstant això, proposar la modificació d'estes quantitats per a una millor redistribució del pressupost, redundant sempre en benefici dels interessats.
Una vegada realitzat l'estudi de les sol·licituds i vistes les propostes realitzades per les comissions territorials de Valoració, la Comissió de Selecció, repartirà la quantia de les ajudes a concedir individualment, bé proporcionalment entre totes les sol·licituds seleccionades o bé a manera de trams.
En tot cas, l'import de les ajudes que es concedisquen no podrà ser d'una quantia superior al cost de l'activitat exercida pel beneficiari.
Dotze. Calendari de resolucions
La Comissió de Selecció, una vegada avaluats els informes emesos per les comissions d'instrucció i avaluació i els de les comissions de valoració territorials, elevarà el corresponent informe preceptiu davant de la Direcció General de Personal, al qual adjuntarà la proposta de resolució provisional d'ajudes econòmiques individuals concedides i denegades, i la publicarà en el tauler d'anuncis de la Conselleria d'Educació, en el de les direccions territorials d'Educació, en els CEFIRE i en Internet, en la pàgina web de la Conselleria d'Educació, anteriorment mencionada.
Hi haurà un termini de 10 dies hàbils per a formular al·legacions davant de la Comissió de Selecció. Estes al·legacions es presentaran en el registre general de les direccions territorials d'Educació.
Transcorregut este termini, i a la vista dels informes emesos per cada una de les comissions de valoració territorials sobre les al·legacions presentades, vistes les renúncies presentades, la Comissió de Selecció formularà, davant de la Direcció General de Personal, un informe final al qual s'adjuntarà la proposta de resolució definitiva de concessió o denegació d'ajudes. El director general de Personal resoldrà per delegació del conseller d'Educació.
La resolució definitiva de la Direcció General de Personal per delegació del conseller d'Educació, serà publicada en el Diari Oficial de la Comunitat Valenciana, i contindrà la relació de beneficiaris amb l'import de les ajudes concedides i la relació de sol·licituds d'ajudes desestimades, indicant el motiu de desestimació.
El termini màxim per a resoldre les sol·licituds presentades i per a la concessió de les ajudes que s'establixen en la present convocatòria, serà de 6 mesos a partir de la data de finalització de presentació de les sol·licituds segons el període que corresponga. El còmput d'estos terminis serà interromput durant el termini requerit per a l'esmena i millora de sol·licitud per l'interessat.
L'efecte que produiria el silenci administratiu, si transcorre el termini màxim sense que s'haja dictat i notificat la resolució corresponent, seria desestimatori de les sol·licituds.
Tretze. Renúncies
Una vegada publicada la resolució provisional d'ajudes concedides o denegades, s'obrirà un termini de 10 dies hàbils per a presentar la renúncia a la concessió de l'ajuda davant de la Comissió de Selecció. Perquè en quede constància s'omplirà l'annex VI de la convocatòria.
Una vegada transcorregut l'esmentat termini, no seran tingudes en compte les renúncies que es presenten.
Estes renúncies es presentaran en el registre general de la Conselleria d'Educació.
Catorze. Percepció de les ajudes.
Tota alteració en les condicions exposades en les bases 4ª i 5ª de la present orde i que es tenen en compte per a la concessió de les ajudes i, en tot cas, l'obtenció concurrent de qualsevol tipus d'ingressos, recursos, subvencions o ajudes atorgades per altres administracions o entitats públiques o privades, podrà ocasionar la modificació de la resolució de la concessió. També seria procedent la modificació de la resolució de la concessió, el reintegrament de l'excés que corresponga i el pagament de l'interés de demora des del moment del pagament de l'ajuda, quan el seu import siga de tal quantia que, aïlladament o en concurrència amb altres subvencions o ajudes de les administracions públiques o d'altres entitats públiques o privades, nacionals o estrangeres, supere el cost de l'activitat exercida pel/per la beneficiari/ària.
Així mateix, seran causes de reintegrament de les quantitats percebudes les previstes en l'article 47.9 del Text refós de la Llei d'Hisenda Pública de la Generalitat Valenciana i les previstes en l'article 37 de la Llei 38/2003, de 17 de novembre, General de Subvencions.